Olivia Newton-John

Dame Olivia Newton-John AC, DBE (født 26. september 1948 i Cambridge, Cambridgeshire, England, Storbritannien, død 8. august 2022 i Californien, USA) var en engelsk-australsk skuespiller og sangerinde. Hun begyndte sin karriere med countrysange beregnet for et amerikansk publikum.

Hun stillede op for Storbritannien i Eurovision Song Contest 1974 med slager-melodien "Long Live Love". Sangen sluttede på en fjerdeplads, efter bl.a. ABBA.

For det brede publikum var hun mest kendt fra musical-filmen Grease, hvor hun spillede teenagepigen Sandy over for John Travolta.

Lanceringen af Physical (1981) har en tvetydig tekst, der tillige er letsindigt-satirisk-humoristisk, og i den oprindelige, i dag utilgængelige, promotionvideo havde seksuelle under- og  overtoner. Men BBC og MTV boykottede den, og instruktøren barslede derpå med en ny film, hvor Olivia er aktiv i træningslokalet (fitnesscentret, the gym), med sanglinjer som "let your body talk", og "let's get into animal". 
 
På det personlige plan nød sin store fanskares empati, da hun i 1992 fik konstateret brystkræft, som hun overvandt. Hun måtte kæmpe med det igen i 2013 og 2017.   

Blandt Newton-Johns største hit er Let Me Be There (1973), If You Love Me (Let Me Know) (1974), I Honestly Love You (1974), Have You Ever Been Mellow (1975), Please Mr Please (1975), You're The One That I Want (sammen med John Travolta) (1978), Hopelessly Devoted To You (1978), A Little More Love (1978), Magic (1980), Xanadu (1980) og Physical (1981).

Barndom 
Selvom Newton-John er født i England, er hun opvokset i Australien. Senere bosatte hun sig i Los Angeles USA.

Duet med Elvis 
I 2008 udgav RCA en CD med titlen Christmas Duets. Denne rummer en række af kendte julesange i Elvis Presleys fortolkning, men re-mixet, således at hvert nummer er ændret til en duet. På denne CD er "O Come, All Ye Faithful" i en version, hvor Elvis synger duet med Olivia Newton-John.

Død 
Om aftenen dansk tid den 8. august 2022 blev Newton-Johns død offentligjort i et Facebook-opslag på hendes egen profil. Facebook-opslaget var underskrevet af ægtemanden John Easterling. Newton-John sov stille ind i sit hjem i det sydlige Californien omgivet af sin familie og venner.

Diskografi 

 If Not for You (1971)
 Olivia (1972)
 Let Me Be There (1973)

 Long Live Love (1974)
 Have You Never Been Mellow (1975)
 Clearly Love (1975)
 Greatest Hits (opsamlingsalbum) (1976)
 Don't Stop Believin''' (1976)
 Come On Over (1976)
 Making A Good Thing Better (1977)
 Totally Hot (1978)
 Physical (1981)
 Soul Kiss (1985)
 The Rumour (1988)
 Warm And Tender (1989)
 Gaia: One Woman's Journey (1994)
 Back With A Heart (1998) 'Tis the Season (2000) (Med Vince Gill)
 (2) (2002)
 Indigo: Women of Song (2004)
 Stronger Than Before (2005)
 Grace And Gratitude (2006)
 Christmas Wish (2007)
 A Celebration in Song (2008)
 This Christmas (2012) (Med John Travolta)
 Liv On (2016)
 Friends for Christmas (2016) (Med John Farnham)

 Filmografi 

 Film 
 Funny Things Happen Down Under (1965)
 Toomorrow (1970)
 Grease (1978)
 Xanadu (1980)
 Two Of A Kind (1983)
 En mor til jul (TV) (1990; A Mom for Christmas)
 A Christmas Romance (TV) (1994)
 It's My Party (1996)
 Sordid Lives (2000)
 The Wilde Girls'' (TV) (2001)

Referencer

Eksterne henvisninger 

 

Skuespillere fra USA
Musikere fra USA
Sangere fra USA
Sangere fra Australien
Hollywood Walk of Fame
Personer fra Melbourne
Storbritanniens Eurovision Song Contest-deltagere
Deltagere ved Eurovision Song Contest 1974
Australiere i 1900-tallet
Australiere i 2000-tallet
Personer døde af kræft